Hamas

Kebut Pengelaban Islam, dipandakka Hamas (akronim ari ), iya nya gerempung politik nasionalis Palestin Islamis Sunni enggau sayap soldadu, Briged al-Qassam. Iya udah merintah Semenanjung Gaza ti dipegai Israel kenyau ari taun 2007.

Kebut Hamas ditumbuhka pakar Islam Palestin Ahmed Yassin dalam taun 1987, sepengudah Intifada Keterubah nyadi ngelaban kuasa Israel. Iya pansut ari gerempung pengasih Islam Mujama al-Islamiya iya taun 1973 ti bekaul enggau Ikhwanul Muslimin. Keterubah iya, Hamas disukung Israel enggau chara bejimat, nyadika timbang ngagai Gerempung Pengelepas Palestin (PLO) sekular dikena nagang pengawa numbuhka nengeri Palestin ti meredeka. Ba pengawa bepilih legislatif Palestin taun 2006, Hamas bulih majoriti dalam Kaunsil Legislatif Palestin nengah chara bekimpin ba semaya perintah ti nadai makai suap sereta ngasuh pengawa ngelaban nyadika chara dikena ngelepaska Palestin ari dipegai Israel. Dalam Perang Gaza taun 2007, Hamas ngerampas kuasa Semenanjung Gaza ari raban Palestin ti nyadi pemekit Fatah, lalu kenyau ari nya udah merintah kandang menua nya kediri ari Lembaga Bansa Palestin. Pengudah Hamas ngambi alih, Israel enggau signifikan neritka agi tagang pemindah ke diatu lalu neritka sekat penuh ba Semenanjung Gaza. Ejip mega berengkah nyekat Gaza maya tu. Tu ditangkan enggau mayuh bengkah perang enggau Israel, nyengkaum ke nyadi ba taun 2008–09, 2012, 2014, 2021, enggau perang ke majak nyadi kenyau ari taun 2023, ke berengkah enggau serang 7 Oktober.

Kereban sanding

Kategori:Artikel ti ngundan teks jaku Arab